หุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ 11,985.21 จุด เพิ่มขึ้น 1.97 จุด ด้านแนสแดค  ปิดที่ 2,669.60 จุด ลดลง 6.55 จุด
30 ต.ค. 2565

ดัชนีหุ้นดาวโจนส์ ปิดที่ 11,985.21 จุด เพิ่มขึ้น 1.97 จุด ด้านแนสแดค  ปิดที่ 2,669.60 จุด ลดลง 6.55 จุด
ตลาดหุ้นสหรัฐฯวานนี้ ทรงตัวท่ามกลางการซื้อขายที่ผันผวน ขณะที่ปัญหาหนี้ยุโรปยังเป็นความกังวลหลักของนักลงทุน
ดัชนีหุ้นดาวโจนส์ เพิ่มขึ้น 1.97 จุด (0.02 เปอร์เซ็นต์) ปิดที่ 11,985.21 แนสแดค ลดลง 6.55 จุด (0.24 เปอร์เซ็นต์) ปิดที่ 2,669.60 เอสแอนด์พี ลดลง 0.13 จุด (0.01 เปอร์เซ็นต์) ปิดที่ 1,253.10 
ขณะที่ราคาน้ำมันวานนี้ แตะระดับสูงสุดนับตั้งแต่ปลายเดือนกรกฎาคม เหตุนักลงทุนให้ความสำคัญกับข้อมูลทางพลังงานของอเมริกา และบางส่วนก็หวังว่ายุโรปจะคลี่คลายวิกฤตหนี้ได้
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม เพิ่มขึ้น 1.26 ดอลลาร์ ปิดที่่ 95.52 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.59 ดอลลาร์ ปิดที่ 114.56 ดอลลาร์ต่อบาร์เรล